- Ես այսպես եմ հասկանում. ռեժիմը խստացվում է: Հիմա Ժիրայր Սեֆիլյանի թիմը միակ արմատական ուժն է Հայաստանում, եւ նրան պետք է վնասազերծել: Բացի դրանից, արցախյան խնդրի հետ կապված տարաձայնությունները կան։ Կարծում եմ՝ այո, այդ սպառնալիքը, երբ ոստիկանական ուժերը բռնաճնշումների են դիմում հանրային ակցիաների ժամանակ, այդ բռնություննները, մարդկանց ահաբեկումները նշանակություն ունենում են: Ցավոք, Հայաստանում չեն մնացել բնակչության այն ակտիվ շերտերը, որոնք ի վիճակի են լուրջ պայքարի։ Այդ սպառնալիքն այսօր էլ շարունակվում է, նույնիսկ վերջին նստացույցից մի տղայի տարան ոստիկանները եւ մեքենայում ծեծի ենթարկեցին: Այսինքն՝ բռնության մեթոդը, կարծես թե, դեռ աշխատում է, այն տակավին կենսունակ է։ Իշխանությունը դրանից այդպես հեշտությամբ չի հրաժարվի: